Brandon October praat oor sy vrese vir Alzheimer-siekte | SARIE
FOTO: BrandonOctober.com	Verwante Artikels
Brandon October praat oor sy vrese vir Alzheimer-siekte	deur Elmari de Vos
Idols SA se Brandon October het gesien hoe sy oupa gevangenis gehou word in sy eie brein. En dadelik het hy besluit – hy gaan alles in sy vermoë doen om geld vir navorsing oor Alzheimer-siekte in te samel, selfs die hoogste bergpiek in Afrika uitklim. SARIE.com gesels met Brandon hieroor.
Ek het hulle genader ná my laaste besoek aan my oupa [wat op 75 met Alzheimer-siekte gediagnoseer is]. Die laaste keer wat ek hom gesien het voor sy dood ongeveer 3 jaar gelede, was ek 'n week by hom. In daai week het hy gedink ek is iets van als: 'n dokter, 'n ou vriend, 'n paramedikus. Op die dag toe ek huis toe moes vlieg, het hy geweet wie ek is. Dit sou ook die laaste keer wees …
Ek het al twee jaar gelede begin voorberei toe ek die eerste keer aan die idee gedink het. Ek het my dieet verander en baie stysel uitgesny. Ek doen ook 'n meer gefokusde oefenroetine in die gim wat kragoefeninge en kardiovaskulêre oefening insluit.
Brandon by 'n geleentheid ten bate van Alzheimers SAFOTO: Twitter (@BrandonOctober)
Daar is niks wat gedoen kan word om dit te voorkom nie. Daarom lewe ek elke dag met alles wat ek het en lees geweldig baie, doen blokkiesraaisels en speel Sudoku en skaak.